Nafarroako Parlamentuko Mahaiak, 2020ko martxoaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Nafarroan Covid19aren infekzioa berresteko PCR proba egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko martxoaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1- Nafarroan, zein laborategitan egiten da Covid19 bidezko infekzioa baieztatzeko PCRa?

2- Prozesatzen al dira PCR horiek 24 orduko ordutegian asteko egun guztietan? Ezezkoan, zergatik? Eta zer ordutan egiten da? Ordutegian aldaketak izan baldin badira, zehaztu noiz egin diren ordutegi-aldaketa horiek.

3- Zein da Covid 19k ustez kutsatutakoei laginak hartzeko eta emaitzak jakinarazteko prozedura?

Iruñean, 2020ko martxoaren 2an

Foru parlamentaria: Cristina Ibarrola Guillén